רון בולוטין

רון (רוני) בולוטין (נולד ב-1956) הוא שחיין פאראלימפי ישראלי, אלוף פאראלימפי בעל 11 מדליות פאראלימפיות, מהן 3 זהב ושיאן עולם לנכים. המנהל המקצועי של הוועד הפראלימפי הישראלי וההתאחדות לספורט נכים.

ביוגרפיה
בולוטין נולד ב-1956 בירושלים לגרפיקאי עמנואל בולוטין ולעדה שהייתה מורה. בולוטין הוא נכדה של הסופרת חנה לונץ בולוטין ונינו של אברהם משה לונץ. אחיו הם דנדן בולוטין ופרופסור גיל בולוטין.

בסמוך ללידתו עברה משפחתו לבאר שבע ובהיותו בן שנתיים אל תל אביב, בה הוא סיים את לימודיו התיכוניים בתיכון א' לאמנויות תל אביב. בנעוריו הוא עסק בשחייה תחרותית במסגרת הקאנטרי קלאב בתל אביב. בשנת 1975 התגייס לצה"ל ושירת בסיירת שקד. במהלך תאונת אימונים בחצי האי סיני הוא נפצע ממוקש, אחת מרגליו נקטעה וחודשים ספורים הוא סבל מעיוורון.

לאחר תקופת שיקום שב בולוטין בשנת 1976 לביתו. במסגרת בית הלוחם בתל אביב הוא חזר לעסוק בשחייה וכעבור זמן היה חבר נבחרת ישראל לנכים. באותה שנה הוא זכה באליפות ישראל בשחיית פרפר ובשנת 1979 זכה באליפות אירופה, בה הוא גם שבר שיא עולם משחה 100 מטרים בסגנון פרפר. בין השנים 1980–2000 הוא לקח חלק בשש תחרויות המשחקים הפאראלימפיים וזכה ב-11 מדליות. משנת 1988 הוא מאמן נבחרת השחייה הפאראלימפית ומשנת 1989 הוא עומד בראש המחלקה לספורט ואורח חיים בריא בחברה למתנ"סים.

בשנת 2004 נבחר בולוטין לצד ספורטאים ישראלים בולטים נוספים להשיא משואה בטקס הדלקת המשואות בהר הרצל.
בשנת 2022 צורף על ידי עירית תל אביב להיכל התהילה של העיר.

בולוטין הוא בוגר תואר ראשון במנהל עסקים ומערכות מידע מאוניברסיטת תל אביב, מוסמך בחינוך גופני ובריאות הציבור ובעל דוקטורט בחינוך גופני. כמו כן הוא מאמן שחייה מוסמך.

בולוטין נשוי למירי בולוטין, לשניים שני ילדים ושני נכדים.

קישורים חיצוניים

 פירוט השתתפותו בתחרויות המשחקים הפאראלימפיים באתר הרשמי של IPC

הערות שוליים

בוגרי תיכון עירוני א' (תל אביב)
לוחמי סיירת שקד
ספורטאים פאראלימפיים ישראלים
ספורטאים נכי צה"ל
בוגרי אוניברסיטת תל אביב
שחיינים נכים ישראלים
מדליסטים פאראלימפיים ישראלים
אלופים פאראלימפיים ישראלים
שיאני עולם בשחייה
שחייני חופשי ישראלים
שחייני פרפר ישראלים
שחייני חזה ישראלים
שחייני מעורב אישי ישראלים
מאמני שחייה ישראלים
משיאי משואה ביום העצמאות: 2004
שחיינים ישראלים במשחקים הפאראלימפיים ארנהם (1980)
שחיינים ישראלים במשחקים הפאראלימפיים ניו יורק וסטוק מנדוויל (1984)
שחיינים ישראלים במשחקים הפאראלימפיים סידני (2000)
שחיינים ישראלים במשחקים הפאראלימפיים אטלנטה (1996)
שחיינים ישראלים במשחקים הפאראלימפיים ברצלונה (1992)
שחיינים ישראלים במשחקים הפאראלימפיים סיאול (1988)
שיאני עולם ישראלים
ישראלים שנולדו ב-1956